<classify> Serikali kupitia wakala wake wa ndegeTGFAimesaini mkataba na kampuni ya utengenezaji ndege ya AirBus ya nchini Uholanzi kwa ajili ya ununuzi wa ndege mbili mpya aina ya Airbus 220-300, zinazotarajiwa kuingia nchini ndani ya kipindi cha mwaka mmoja ujao. Kununuliwa kwa ndege hiyo sasa kuiifanya Kampuni ya Ndege Tanzania ATCL kuwa na ndege 11 ikijumlishwa na ndege moja aina ya Boeing 787-8 Dreamliner inayotarajiwa kuwasili nchini mwezi ujao na Bombadier Q 400 itakayowasili Novemba mara baada ya kuka- milika kwa taratibu za maten- genezo yake. Akizungumza mara baada ya kusainiwa kwa mkataba huo jijini Dar es Salaam jana, Ofisa Mtendaji Mkuu wa TGFA, Dk Benjamini Ndimila, alisema ni muendelezo wa hatua mbalimbali zinazofanywa na Rais John Magufuli kuimarisha sekta ya usafi wa anga nchini. Alisema wakala huo utahakikisha ndege hizo zinasimamiwa vizuri na kutoa huduma kupitia ATCL kwa ajili ya manufaa ya wananchi wote sambamba na kukuza uchumi wa taifa. Alisema mkataba kwa ajili ya ndege ya tatu ya aina hiyo utasainiwa baadae mara baada ya kukamilika kwa baadhi ya taratibu. Tunamshukuru Rasi John Magufuli kwa kuzidi kuboresha sekta ya usafiri wa anga nchini, tukiamini kuwa sekta hiyo ni muhimu katika uchumi wa nchi, tutazidi kuwa naye bega kwa bega katika hatua hii ambayo ina tija kwa nchi yetu alisema. Kwa upande wake, Makamu wa Rais wa Kampuni ya Airbus anayehusika na mauzo Ukanda wa Afrika na nchi za Bahari ya Hindi, Hadi Akoum, alisema hatua hiyo ni muhimu kwa Tanzania kwa kuwa ndege hizo pamoja na ubora wake, pia zina matumizi mazuri ya mafuta na hivyo kumuwezesha mmiliki kuzimudu katika uendeshaji wake. Ndege hizo zina uwezo wa kubeba abiria 132 na zina tofauti kidogo na ndege zilizopo kwani zitawekewa TV ndogo katika kila kiti ili kuwapa nafasi abiria kufurahia matukio mbalimbali na hivyo kuifanya safari yao kuwa yenye furaha.Alisema matengenezo ya ndege hizo yatakamilika baada ya mwaka mmoja hadi mwaka mmoja na nusu ikizingatiwa kuwa kampuni hiyo tayari ina maombi ya kutengeneza ndege za aina hiyo zaidi ya 200 zinazohitajika katika nchi mbalimbali Afrika na nje ya Bara la Afrika hivyo kuwa na mahitaji makubwa. Aidha aliipongeza Tanzania kwa kuwa na kiwanja cha ndege cha kisasa wakati huu ambapo Serikali inazidi kuhimarisha sekta ya usafirishaji wa anga. Naye Mkurugenzi Mkuu wa ATCL, Ladislaus Matindi, alisema ujio wa ndege hizo utazidi kuifanya kampuni hiyo iendelee kuboresha safari zake mbalimbali za ndani na nje ya nchi na hivyo kuongeza ushindani katika sekta ya usafirishaji wa anga dhidi ya mashirika mengine ya ndege. Ndege mpya zilivyowasili Mei 2016 Serikali yatangaza mpango wa kununua ndege mbili na nyingine mbili mwaka 2017. Septemba 2016 ndege mbili Bombardier Q400 ziliwasili Uwanja wa Ndege wa Kimataifa wa Julius Nyerere JNIA. Desemba 2, 2016 Saini zatiwa ununuzi wa ndege aina ya jet CS300 Airbus A220-300 na moja Q400.Pia ziliagizwa ndege mbili aina ya Boeing 787 Dreamliner . Aprili 2, 2018- ndege ya tatu Q400 iliyokuwa inashikiliwa Canada inawasili.Julai 8,2018 Boeing 787 Dreamliner, iliwasili JNIA. Desemba 2018 Airbus A220- 300, iliwasili JNIA Januari 11, 2019- Airbus A220-300 ya pili inawasili JNIA.  <topic>: KITAIFA 